CELEX: 32012R1176
Language: sk
Date: 2012-12-07 00:00:00
Title: Vykonávacie nariadenie Komisie (EÚ) č. 1176/2012 zo 7. decembra 2012 , ktorým sa do Registra chránených označení pôvodu a chránených zemepisných označení zapisuje názov [Μανταρίνι Χίου (Mandarini Chiou) (CHZO)]

11.12.2012   
            
            
               SK
            
            
               Úradný vestník Európskej únie
            
            
               L 337/22
            
         VYKONÁVACIE NARIADENIE KOMISIE (EÚ) č. 1176/2012
   zo 7. decembra 2012,
   ktorým sa do Registra chránených označení pôvodu a chránených zemepisných označení zapisuje názov [Μανταρίνι Χίου (Mandarini Chiou) (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:
   
               (1)
            
            
               Žiadosť Grécka o zápis názvu „Μανταρίνι Χίου“ (Mandarini Chiou) do registra bola v súlade s článkom 6 ods. 2 prvým pododsekom nariadenia (ES) č. 510/2006 uverejnená v Úradnom vestníku Európskej únie
                   (2).
            
         
               (2)
            
            
               Voči uvedenému zápisu do registra nebola formálne vznesená žiadna námietka v zmysle článku 7 daného nariadenia.
            
         
               (3)
            
            
               V bode B oddielu II časti 2 časti B prílohy I k vykonávaciemu nariadeniu Komisie (EÚ) č. 543/2011 (3), ktoré nadobudlo účinnosť až po uvedenej žiadosti o zápis do registra, sa uvádza, že minimálny pomer cukor/ obsah kyselín požadovaný v prípade tohto druhu ovocia je 7,5:1. V záujme jasnosti a právnej istoty grécke orgány upravili v tomto bode daný jednotný dokument,
            
         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Aktualizovaný jednotný dokument sa uvádza v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. decembra 2012
      
         
            Za Komisiu v mene predsedu
         
         Dacian CIOLOȘ
         
            člen Komisie
         
      
   
   
      (1)  Ú. v. EÚ L 93, 31.3.2006, s. 12.
   
      (2)  Ú. v. EÚ C 19, 24.1.2012, s. 11.
   
      (3)  Ú. v. EÚ L 157, 15.6.2011, s. 1.
   
      PRÍLOHA I
      Poľnohospodárske výrobky určené na ľudskú spotrebu uvedené v prílohe I k zmluve:
      
         1.6.   Ovocie, zelenina a obilniny v pôvodnom stave alebo spracované
      
      GRÉCKO
      Μανταρίνι Χίου (Mandarini Chiou) (CHZO)
   
   
      PRÍLOHA II
      JEDNOTNÝ DOKUMENT
      
         NARIADENIE RADY (ES) č. 510/2006
      
      
         „ΜΑΝΤΑΡIΝΙ ΧIΟΥ“ (MANDARINI CHIOU)
      
      
         ES č. EL-PGI-0005-0709-27.06.2008
      
      
         CHZO ( X ) CHOP ( )
      
      1.   Názov
      
      „Μανταρίνι Χίου“ (Mandarini Chiou)
      2.   Členský štát alebo tretia krajina
      
      Grécko
      3.   Opis poľnohospodárskeho výrobku alebo potraviny
      
      3.1.   Druh výrobku
      
      
                  Trieda 1.6.
               
               
                  Ovocie, zelenina a obilniny v pôvodnom stave alebo spracované
               
            3.2.   Opis výrobku, na ktorý sa vzťahuje názov uvedený v bode 1
      
      „Mandarini Chiou“ je mandarínka bežnej odrody vyskytujúcej sa na ostrove Chios (stredozemská lokalita) druhu Citrus deliciosa Tenore, ktorá má tieto vlastnosti:
      Fyzikálne vlastnosti:
      
                  Tvar
               
               
                  :
               
               
                  guľatý sploštený tvar
               
            
                  Hmotnosť
               
               
                  :
               
               
                  60 – 150 g
               
            
                  Veľkosť
               
               
                  :
               
               
                  55 – 70 mm
               
            
                  Kôra
               
               
                  :
               
               
                  1,5 – 3,5 mm, ľahko sa oddeľuje od dužiny.
               
            
                  Počet plodolistov
               
               
                  :
               
               
                  7 – 14, ľahko sa od seba oddeľujú.
               
            
                  Počet dielov
               
               
                  :
               
               
                  8 – 24, malé s polyembryonickým endospermom.
               
            Organoleptické vlastnosti:
      Plod je oranžovožltej farby, má jemnú, chutnú dužinu intenzívnej vône a dosť hrboľatú svetlo oranžovú kôru.
      Chemické vlastnosti:
      
                  Obsah šťavy
               
               
                  :
               
               
                  33 – 45 %
               
            
                  Obsah cukru
               
               
                  :
               
               
                  > 9,0 Brix
               
            
                  Kyslosť
               
               
                  :
               
               
                  0,7 – 1,75%
               
            
                  Cukry/kyseliny (index zrelosti)
               
               
                  :
               
               
                  7,5 – 1
               
            Esenciálne oleje:
      orientačne možno uviesť napríklad: α-tujén, α-pinén, kamfén, β-pinén, β-myrcén, ο-metylanizol, p-cymén, d-limonén, γ-terpinén, linalol, β-karyofylén. Hlavnou zložkou s najväčšou koncentráciou je d-limonén, za ktorým nasleduje γ-terpinén. Esenciálne oleje sa extrahujú z celého plodu alebo výlučne zo šupky mechanickým spôsobom a získané množstvo závisí od rôznych faktorov, napríklad od stupňa zrelosti plodu, jeho veľkosti a použitej metódy.
      3.3.   Suroviny (len pri spracovaných výrobkoch)
      
      —
      3.4.   Krmivo (len pri výrobkoch živočíšneho pôvodu)
      
      —
      3.5.   Konkrétne kroky pri výrobe, ktoré sa musia uskutočniť vo vymedzenej zemepisnej oblasti
      
      „Mandarini Chiou“ sa musí pestovať, produkovať, zberať, triediť a kalibrovať v zemepisnej oblasti ostrovov Chios, Psara a Inousses.
      3.6.   Osobitné pravidlá pri krájaní, strúhaní, balení atď.
      
      —
      3.7.   Osobitné pravidlá pri označovaní
      
      „Mandarini Chiou“ spracované ako cukrovinky, šťava alebo na iné odvodené výrobky, napríklad esenciálne oleje, musia byť označené v súlade s oznámením Komisie – Usmernenia pre označovanie potravín s chráneným označením pôvodu (CHOP) a s chráneným zemepisným označením (CHZO) používaných ako prísady (Ú. v. EÚ C 341, 16.12.2010, s. 3 a 4).
      4.   Stručné vymedzenie zemepisnej oblasti
      
      Ochrana názvu sa požaduje pre ostrovy Chios, Psara a Inousses.
      5.   Spojenie so zemepisnou oblasťou
      
      5.1.   Špecifickosť zemepisnej oblasti:
      
      
         Vlastnosti pôdy – geologické podložie charakterizujú naplavené usadeniny zo zvetraných vápencových hornín. Pôda je väčšinou ílovitá, bohatá na celkový a aktívny vápnik (CaCO3), čo sú edafické faktory priaznivé pre pestovanie „Mandarini Chiou“.
      
         Podnebné podmienky – Podnebie regiónu sa vyznačuje:
      
                   
               
               
                  výskytom každoročných vetrov (meltémov, ktoré sa v Stredomorí vyskytujú iba v Egejskom mori), ktoré zmierňujú zmenu klímy (prispievajú k miernemu podnebiu a vo všeobecnosti chránia plody pred mrazom) a rozháňajú oblaky,
               
            
                   
               
               
                  vysokou mierou slnečného osvitu počas celého roka (ostrov Chios má najvyšší počet hodín bezoblačného počasia v porovnaní s ostatným územím Grécka), najmä v období vetrov meltémov je tam čas slnečného svitu najdlhší,
               
            
                   
               
               
                  a malými teplotnými výkyvmi počas roka, čo znamená, že zimy bývajú mierne a krátke a letá chladné.
               
            Tieto podnebné charakteristiky v spojení s týmito činiteľmi: a) stála vysoká teplota povrchových vôd (> 22 °C), dokonca aj na jeseň, b) poloha pozemkov umožňujúca značné vystavenie ovocia slnečnému svitu a c) vlastnosti pôdy opísané v predchádzajúcom odseku, ovplyvnili veľkosť a kvalitu dopestovaného ovocia a umožnili vysoký obsah cukru vďaka značnému vystaveniu slnečnému svitu v spojení s vysokými dennými teplotami, ktoré podporujú fotosyntézu, a s vysokými nočnými teplotami, ktoré pomáhajú rýchlemu rozkladu kyselín.
      Cukry
      kyslosť vyjadrená ako kyselina citrónová
      a v dôsledku toho aj sladká chuť a intenzívna vôňa.
      
         Antropogénne podmienky – pestovanie „Μandarini Chiou“ nie je len poľnohospodárska činnosť vykonávaná s nevyhnutnými zmenami nepretržite počas mnohých desaťročí, ale táto činnosť viedla aj k výstavbe vhodných budov a vývoju postupov, ktoré sa úplne prispôsobili produkcii a ktoré možno stručne opísať takto:
      
                  —
               
               
                  osobitná architektúra veľkého počtu budov – domov vlastníkov poľnohospodárskych podnikov. Sú postavené v sadoch a zvyčajne majú dve podlažia, čo umožňuje lepšie sledovať obrábané plochy;
               
            
                  —
               
               
                  spôsob zavlažovania, pri ktorom sa využíva gápeľ na čerpanie vody veľmi dobrej kvality zo studní a jej privádzanie do brázd. Je potrebné zdôrazniť, že zavlažovací systém na ostrove vytvorili v 14. storočí Janovčania, ktorí vybudovali aj odvodňovacie systémy v tom období vo svete ojedinelé;
               
            
                  —
               
               
                  dômyselné metódy zberu, ktoré boli vyvinuté. Podľa niektorých zdrojov boli obyvatelia ostrova Chios jediní v Grécku, ktorí si osvojili správnu techniku zberu ovocia zo stromu spočívajúcu v tom, že najprv odstrihli nožnicami ovocie zo stromu a následne odstrihli konárik veľmi blízko plodu ponechajúc iba stopku, aby zabránili poškodeniu plodov dlhými konárikmi pri preprave ovocia v prepravných vedrách a debnách;
               
            
                  —
               
               
                  techniky a postupy zúrodňovania pestovaných plodín predovšetkým s rozšíreným využitím hnoja od hovädzieho dobytka, oviec, kôz a hydiny, ktoré títo pestovatelia citrusového ovocia zároveň chovali. Hoci používanie hnoja zostáva jedným z hlavných postupov využívaných pri hnojení stromov, postupne sa táto metóda vytráca, keďže hnoj nie je k dispozícii v dostatočnom množstve;
               
            
                  —
               
               
                  techniky a postupy zvolené na ochranu pred mrazom, ktoré zahŕňajú riadené ohne, múry oplotenia (tzv. toichogyria) a hustý spon stromov (minimálna vzdialenosť medzi stromami od 2 do 2,5 m, na 1 000 m2 sa tak vysadí asi 100 stromov).
               
            5.2.   Špecifickosť výrobku
      
      „Mandarini Chiou“ je jedným z najznámejších tradičných poľnohospodárskych výrobkov Grécka. Spolu s „Mastiha Chiou“ je najvýznamnejším výrobkom s chráneným označením pôvodu v kraji. Výrobok je veľmi žiadaný pre svoju osobitnú chuť a charakteristickú výraznú vôňu. Odroda mandarínok pestovaných na ostrove Chios je jedinečná. Pokladá sa za jednu z najlepších a najaromatickejších na svete. Dokonca aj vôňa nezrelých mandarínok je taká výrazná, že prezradí každého, kto ich konzumoval, pretože naďalej pretrváva. Vôňa zo sadov vysadených mandarínkami „Mandarini Chiou“ je taká intenzívna, že ostrov Chios sa stal známym v Grécku a v zahraničí ako „voňavý Chios“. Návštevníkov ostrova tento prívlastok neprekvapí, keďže vône z regiónu Kampos možno údajne zacítiť už na mori, od prvej chvíle, keď sa návštevníci vydajú na cestu k zelenému stredu ostrova.
      Výrobok „Mandarini Chiou“ sa uchádza o chránené označenie pôvodu na základe svojej dobrej povesti, a tá sa zase zakladá na osobitnej kvalite. Názov „Mandarini Chiou“ sa na trhu s čerstvým ovocím ujal koncom 19. storočia ako prostriedok na rozpoznanie veľmi oceňovaného, jedinečného výrobku s veľmi charakteristickou vôňou a výnimočnou chuťou pestovaného na ostrove Chios spôsobom, ktorý prispel k jeho osobitnej obchodnej hodnote, a na účely dopytu po ňom.
      Aby sa zachovali osobitné vlastnosti tohto ovocia, „Mandarini Chiou“ sa v minulosti balili do papiera, teda na uchovávanie „Mandarini Chiou“ po zbere sa používal papier. Tento postup vynašli pestovatelia na ostrove Chios a nepoužíval sa nikde inde v Grécku. Prvú písomnú zmienku o balení mandarínok do papiera na ostrove Chios zaznamenal v roku 1878 Francúz A. Testevuide v cestovateľskom časopise Le Tour du Monde.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)
      
      Výnimočná povesť tohto výrobku je výsledkom kombinácie osobitných prirodzených vlastností výrobku, ale aj účinných zásahov človeka.
      V každom prípade si spotrebitelia v Grécku i v zahraničí veľmi cenia „Mandarini Chiou“, predovšetkým pre ich charakteristickú vôňu a výnimočnú chuť, čo sú vlastnosti, ktoré mali v minulosti zásadný význam pre prosperitu miestneho hospodárstva a rozkvet obchodu s európskymi krajinami (Československom, Bulharskom, Rumunskom, Srbskom, Poľskom a Nemeckom). Všetky tieto osobitosti sa uvádzajú v mnohých písomných záznamoch slávnych cestovateľov (Galland, Testevuide, Ζοlontas, Τοmbazis, Sgouros a Sotiriadou).
      Prirodzené prírodné prostredie sa takisto významne podieľa na tejto povesti. Ide najmä o podmienky súvisiace s pôdou a podnebné podmienky v oblasti. Pokiaľ ide o odovzdávanie tradície osobitných vlastností výrobku, dôležitú úlohu malo začlenenie pestovania tejto plodiny do hospodárskeho a obchodného prostredia miestnej spoločnosti.
      Výrobok „Mandarini Chiou“ napokon do veľkej miery vďačí za svoju povesť osobitným vlastnostiam zemepisnej oblasti, kde sa tieto mandarínky pestujú. Nie je to teda náhoda, že sa ostrov Chios nazýva voňavým ostrovom.
      
         Odkaz na uverejnenie špecifikácie
      
      [článok 5 ods. 7 nariadenia (ES) č. 510/2006]
      http://www.minagric.gr/greek/data/Allin1_for%20CD01.pdf